पाएं अपने शहर की ताज़ा ख़बरें और फ्री ई-पेपरडाउनलोड करें
शहर के भठ्ठी रोड स्थित निजी अस्पताल 10 दिन तक कोरोना के नए मरीजों का इलाज नहीं कर सकेगा। कोरोना के एक मरीज से निर्धारित दर से ज्यादा फीस लेने की शिकायत पर सीएमएचओ डॉ. पीएस सिसोदिया ने शनिवार को इसके आदेश दिए हैं। स्वास्थ्य विभाग के अनुसार एकता अस्पताल के खिलाफ पिछले दिनों शिकायत आयी थी कोरोना के एक मरीज से निर्धारित दर से ज्यादा फीस ली गई है। मामले में स्वास्थ्य मंत्री ने भी जांच करने के निर्देश दिए थे। इसको लेकर अस्पताल प्रबंधन को नोटिस भेजकर जवाब मांगा गया था, लेकिन निर्धारित समय में कोई जवाब नहीं दिया गया। इसके बाद मामले में कार्रवाई की गई है। अस्पताल का 10 दिन के लिए कोविड का पंजीयन निरस्त कर दिया गया है।
निजी अस्पतालों की मॉनीटरिंग करेगा दल
निजी अस्पतालों में कोरोना के मरीजों के इलाज में फीस को लेकर आ रही शिकायतों को देखते हुए सीएचएमओ डॉ. पीएस सिसोदिया ने 3 सदस्यीय एक जांच दल गठित कर दिया है। दल फीस की मॉनीटरिंग करेगा। इसमें डॉ. राजेश भजगावली, डॉ. शैलेंद्र गुप्ता व वाई के किंडो शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn